A dalverseny első éveiben nem vonatkozott semmilyen szabályozás a nyelvhasználatra, de az előadók számára magától értetődő volt, hogy saját nyelvükön énekeljenek. Azonban 1965-ben a svéd dalt angol nyelven adták elő. Az ellenkezés miatt a következő évtől az EBU bevezette azt a szabályt, hogy mindegyik dalt az adott ország egyik hivatalos nyelvén kell előadni, vagyis Svédország indulóinak svéd nyelven.